
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta Euroopan parlamentin ja neuvoston direktiiviksi direktiivin 2004/37/EY muuttamisesta siltä osin kuin on kyse aineiden lisäämisestä sen liitteisiin I, III ja III a ja niitä koskevien raja-arvojen asettamisesta
(COM(2025)0418 – C10‑0180/2025 – 2025/0232(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0418),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 153 artiklan 1 ja 2 kohdan, joiden mukaisesti komissio on antanut ehdotuksen Euroopan parlamentille (C10‑0180/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon työjärjestyksen 60 artiklan,
–	ottaa huomioon työllisyyden ja sosiaaliasioiden valiokunnan mietinnön (A10‑0000/2025),
1.	vahvistaa jäljempänä esitetyn ensimmäisen käsittelyn kannan;
2.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
3.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus direktiiviksi</DocAmend>
<Article>Johdanto-osan 2 kappale</Article>
	

	Komission teksti
	Tarkistus

	(2)	Direktiivi 2004/37/EY kattaa aineet tai seokset, jotka täyttävät Euroopan parlamentin ja neuvoston asetuksen (EY) N:o 1272/20086 liitteessä I säädetyt syöpää aiheuttavan, perimän muutoksia aiheuttavan tai lisääntymiselle vaarallisen aineen (kategoria 1A tai 1B) luokituskriteerit, sekä kyseisen direktiivin liitteessä I tarkoitetut aineet, seokset ja prosessit. On toimitettava vankkaa tieteellistä näyttöä kaikista uusista lisäyksistä kyseisessä liitteessä I tarkoitettuun aineiden, seosten ja prosessien luetteloon sen osoittamiseksi, että kyseiset aineet, seokset ja prosessit kuuluvat direktiivin 2004/37/EY soveltamisalaan, pohjautuen käytettävissä oleviin päteviin tieteellisiin lähteisiin, kuten ECHAan, Kansainväliseen syöväntutkimuslaitokseen, jäljempänä ’IARC’, ja kansallisiin elimiin, ja kiinnittäen erityistä huomiota kyseistä ainetta koskevaan vertaisarvioituun julkaistuun kirjallisuuteen.
	(2)	Direktiivi 2004/37/EY kattaa aineet ja seokset, jotka täyttävät Euroopan parlamentin ja neuvoston asetuksen (EY) N:o 1272/20086 liitteessä I säädetyt syöpää aiheuttavan, perimän muutoksia aiheuttavan tai lisääntymiselle vaarallisen aineen (kategoria 1A tai 1B) luokituskriteerit, sekä kyseisen direktiivin liitteessä I tarkoitetut aineet, seokset ja prosessit. On toimitettava vankkaa tieteellistä näyttöä kaikista uusista lisäyksistä kyseisessä liitteessä I tarkoitettuun aineiden, seosten ja prosessien luetteloon sen osoittamiseksi, että kyseiset aineet, seokset ja prosessit kuuluvat direktiivin 2004/37/EY soveltamisalaan, pohjautuen käytettävissä oleviin päteviin tieteellisiin lähteisiin, kuten ECHAan, Kansainväliseen syöväntutkimuslaitokseen, jäljempänä ’IARC’, ja kansallisiin elimiin, ja kiinnittäen erityistä huomiota kyseisiä aineita, seoksia ja prosesseja koskevaan vertaisarvioituun julkaistuun kirjallisuuteen.

	__________________
	__________________

	6 Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).
	6 Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).


Or. <Original>{EN}en</Original>
</Amend>
<Amend>Tarkistus		<NumAm>2</NumAm>
<DocAmend>Ehdotus direktiiviksi</DocAmend>
<Article>Johdanto-osan 3 kappale</Article>
	

	Komission teksti
	Tarkistus

	(3)	IARC luokitteli hitsaushuurut ”ihmisille syöpää aiheuttaviksi” (IARC:n luokituksen ryhmä 1). ECHAn kartoitustutkimuksen7 mukaan hitsaushuurut ovat monimutkaisia ja voivat sisältää syöpää aiheuttavia, perimän muutoksia aiheuttavia tai lisääntymiselle vaarallisia aineita, kuten kromi(VI)-yhdisteitä, nikkeliyhdisteitä, kadmiumia ja sen epäorgaanisia yhdisteitä. Hitsaushuurujen monimutkaisuus ja heterogeenisuus sekä yhdenmukaistetun luokituksen puuttuminen asetuksesta (EY) N:o 1272/2008 pahentavat epätietoisuutta niiden mahdollisesta vaarallisuudesta työntekijöille, minkä vuoksi työpaikoilta puuttuvat asianmukaiset riskinhallintatoimenpiteet. Jos hitsaushuurut saataisiin luokiteltua unionin tasolla, parannettaisiin oikeudellista selkeyttä direktiivin 2004/37 soveltamisen osalta. Sen vuoksi on työturvallisuuden ja työterveyden neuvoa-antavan komitean lausunnon8 mukaisesti aiheellista sisällyttää direktiivin 2004/37/EY liitteeseen I työ, johon liittyy altistuminen hitsausprosesseista peräisin oleville huuruille, jotka sisältävät aineita, jotka täyttävät asetuksen (EY) N:o 1272/2008 liitteessä I vahvistetut syöpää aiheuttavien, perimän muutoksia aiheuttavien tai lisääntymiselle vaarallisten aineiden tai seosten kategoriaan 1A tai 1B luokitusta koskevat kriteerit.
	(3)	IARC luokitteli hitsaushuurut ”ihmisille syöpää aiheuttaviksi” (IARC:n luokituksen ryhmä 1). ECHAn kartoitustutkimuksen7 mukaan hitsausprosesseista peräisin olevat huurut ja muista prosesseista samalla tavalla syntyvät huurut ovat monimutkaisia ja voivat sisältää syöpää aiheuttavia, perimän muutoksia aiheuttavia tai lisääntymiselle vaarallisia aineita, kuten kromi(VI)-yhdisteitä, nikkeliyhdisteitä, kadmiumia ja sen epäorgaanisia yhdisteitä. Hitsaushuurujen ja muiden huurujen monimutkaisuus ja heterogeenisuus sekä yhdenmukaistetun luokituksen puuttuminen asetuksesta (EY) N:o 1272/2008 pahentavat epätietoisuutta niiden mahdollisesta vaarallisuudesta työntekijöille, minkä vuoksi työpaikoilta puuttuvat asianmukaiset riskinhallintatoimenpiteet. Jos hitsaushuurut saataisiin luokiteltua unionin tasolla, parannettaisiin oikeudellista selkeyttä direktiivin 2004/37 soveltamisen osalta. Sen vuoksi on työturvallisuuden ja työterveyden neuvoa-antavan komitean lausunnon mukaisesti aiheellista sisällyttää direktiivin 2004/37/EY liitteeseen I työ, johon liittyy altistuminen hitsausprosesseista peräisin oleville ja muista prosesseista samalla tavalla syntyville huuruille, jotka sisältävät aineita tai seoksia, jotka täyttävät asetuksen (EY) N:o 1272/2008 liitteessä I vahvistetut syöpää aiheuttavan, perimän muutoksia aiheuttavan tai lisääntymiselle vaarallisen aineen (kategoria 1A tai 1B) luokituskriteerit. Kyseisessä neuvoa-antavan komitean lausunnossa8 todettiin myös tarve lisätoimille, joilla vähennetään hitsaushuuruista ja muista lähteistä peräisin oleville hiukkasille altistumisesta aiheutuvia terveysvaikutuksia, kuten tarve yleisen pölyrajan asettamiselle neuvoston direktiivin 98/24/EY8 a nojalla. Lisäksi neuvoa-antava komitea suositti hitsaushuuruja koskevien ohjeiden laatimista. Lisäohjeiden laatiminen uusimman tieteellisen näytön pohjalta täydentämään olemassa olevia ohjeita, kuten johtavien työsuojelutarkastajien komitean vuonna 2018 kansallisille työsuojelutarkastajille osoittamia hitsaushuurujen terveysriskeihin puuttumista koskevia ohjeita, voisi auttaa ratkaisevalla tavalla työsuojelutarkastajia ja yrityksiä, erityisesti mikroyrityksiä ja pk-yrityksiä, varmistamaan direktiivin 2004/37/EY liitteessä I olevan hitsaushuuruja koskevan merkinnän noudattamisen. Ohjeiden avulla voitaisiin muun muassa edistää sitä, että kaikkien hitsaushuuruille altistuvien työntekijöiden suojeluun sovellettaisiin kaikissa jäsenvaltioissa samaa korkeaa vähimmäistasoa. Olisikin aiheellista, että komissio arvioi ensisijaisesti sitä, tarvitaanko lisäohjeistusta työterveyttä ja -turvallisuutta koskevan EU:n nykyisen strategiakehyksen arviointia ja mahdollisen vuoden 2027 jälkeisen EU:n strategiakehyksen laatimista varten.

	__________________
	__________________

	7 ECHA (2022), Scoping Study report for evaluation of limit values for welding fumes and fumes from other processes that generate fume in a similar way at the workplace, saatavilla osoitteessa report_welding_fumes_en.pdf (europa.eu)
	7 ECHA (2022), Scoping Study report for evaluation of limit values for welding fumes and fumes from other processes that generate fume in a similar way at the workplace, saatavilla osoitteessa report_welding_fumes_en.pdf (europa.eu).

	8 ACSH (2023), Opinion on introducing work involving exposure to fumes from welding processes containing substances that meet the criteria for CMR category 1A/1B set out in Annex I to the CLP Regulation, asiak. 006/23, saatavilla osoitteessa ACSH Adopted opinion Welding fumes 22.09.23-EN.pdf (europa.eu)
	8 ACSH (2023), Opinion on introducing work involving exposure to fumes from welding processes containing substances that meet the criteria for CMR category 1A/1B set out in Annex I to the CLP Regulation, asiak. 006/23, saatavilla osoitteessa ACSH Adopted opinion Welding fumes 22.09.23-EN.pdf (europa.eu).

	
	8 a Neuvoston direktiivi 98/24/EY, annettu 7 päivänä huhtikuuta 1998, työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) (EYVL L 131, 5.5.1998, s. 11 ELI: http://data.europa.eu/eli/dir/1998/24/oj).


Or. <Original>{EN}en</Original>
</Amend>
<Amend>Tarkistus		<NumAm>3</NumAm>
<DocAmend>Ehdotus direktiiviksi</DocAmend>
<Article>Johdanto-osan 6 kappale</Article>
	

	Komission teksti
	Tarkistus

	(6)	Koboltin ja sen epäorgaanisten yhdisteiden osalta on ennakoitavissa, että lyhyellä aikavälillä on vaikeaa noudattaa raja-arvoa 0,01 mg/m³ hengittyvän osuuden osalta ja 0,0025 mg/m³ keuhkorakkuloihin päätyvän osuuden osalta. Sen vuoksi on aiheellista ottaa tämän direktiivin voimaantulon jälkeen käyttöön kuuden vuoden siirtymäkausi, jonka aikana olisi sovellettava raja-arvoja 0,02 mg/m³ (hengittyvä osuus) ja 0,0042 mg/m³ (keuhkorakkuloihin päätyvä osuus).
	(6)	Koboltin ja sen epäorgaanisten yhdisteiden osalta olisi sovellettava raja-arvoja 0,02 mg/m³ (hengittyvä osuus) ja 0,0042 mg/m³ (keuhkorakkuloihin päätyvä osuus).


Or. <Original>{EN}en</Original>
</Amend>
<Amend>Tarkistus		<NumAm>4</NumAm>
<DocAmend>Ehdotus direktiiviksi</DocAmend>
<Article>Johdanto-osan 9 kappale</Article>
	

	Komission teksti
	Tarkistus

	(9)	1,4-dioksaani täyttää asetuksen (EY) N:o 1272/2008 mukaiset syöpää aiheuttavan aineen (kategoria 1B) luokituskriteerit, joten se on direktiivissä 2004/37/EY tarkoitettu syöpää aiheuttava aine. Sen vuoksi on käytettävissä olevien tietojen, myös tieteellisten ja teknisten tietojen, mukaan lukien riskinarviointikomitean12 ja työturvallisuuden ja työterveyden neuvoa-antavan komitean lausunnot, perusteella aiheellista vahvistaa pitkäaikaisen työperäisen altistumisen raja-arvoksi 7,3 mg/m³ (2 ppm) ja lyhytaikaisen työperäisen altistumisen raja-arvoksi 73 mg/m³ (20 ppm) sekä esitettävä lisäksi ihoa koskeva huomautus ja biologinen raja-arvo 45 mg HEAA:ta virtsassa / g kreatiniinia altistumisen tai vuoron lopussa.
	(9)	1,4-dioksaani täyttää asetuksen (EY) N:o 1272/2008 mukaiset syöpää aiheuttavan aineen (kategoria 1B) luokituskriteerit, joten se on direktiivissä 2004/37/EY tarkoitettu syöpää aiheuttava aine. Sen vuoksi on käytettävissä olevien tietojen, myös tieteellisten ja teknisten tietojen, mukaan lukien riskinarviointikomitean12 ja työturvallisuuden ja työterveyden neuvoa-antavan komitean lausunnot, perusteella aiheellista vahvistaa pitkäaikaisen työperäisen altistumisen raja-arvoksi 7,3 mg/m³ (2 ppm) ja lyhytaikaisen työperäisen altistumisen raja-arvoksi 73 mg/m³ (20 ppm) sekä esitettävä lisäksi ihoa koskeva huomautus ja biologinen raja-arvo 45 mg HEAA:ta virtsassa / g kreatiniinia altistumisen tai vuoron lopussa mitattuna.

	__________________
	__________________

	12 https://echa.europa.eu/oels-activity-list/-/substance-rev/61801
	12 https://echa.europa.eu/oels-activity-list/-/substance-rev/61801


Or. <Original>{EN}en</Original>
</Amend>
<Amend>Tarkistus		<NumAm>5</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 a kappale (uusi)</Article>
	

	Komission teksti
	Tarkistus

	
	(12 a)	Tässä direktiivissä säädetyissä työnantajien velvollisuuksissa olisi otettava huomioon, että suurin osa unionin yrityksistä on mikroyrityksiä ja pk-yrityksiä, joilla on rajalliset taloudelliset, tekniset ja henkilöresurssit. Työntekijöiden mahdollisimman korkeatasoisen suojan varmistamiseksi kaikissa yrityksissä jäsenvaltioiden olisi arvioitava tämän direktiivin täytäntöönpanon vaikutuksia ja siitä kyseisille yrityksille aiheutuvaa hallinnollista rasitusta, jotta voidaan varmistaa, että yrityksiin ei kohdistu kohtuutonta vaikutusta, tarkasteltava näissä arvioinneissa erityisesti mikroyrityksiä ja julkaistava tällaisten arviointien tulokset. Samalla jäsenvaltioiden olisi huolehdittava kaikkien työntekijöiden yhtäläisestä suojelemisesta ja tehtävä mikroyrityksille ja pk-yrityksille helpommaksi noudattaa velvoitteita. Tätä taustaa vasten taloudellisen ja hallinnollisen tuen kaltaisilla erityistoimenpiteillä voitaisiin auttaa mikroyrityksiä ja pk-yrityksiä noudattamaan paremmin direktiivissä 2004/37/EY säädettyjä velvoitteita ja saamaan poistettua riskejä, jotka liittyvät syöpää aiheuttaville aineille, perimän muutoksia aiheuttaville aineille tai lisääntymiselle vaarallisille aineille altistumiseen työpaikalla, mikä hyödyttäisi kaikkia työntekijöitä.


Or. <Original>{EN}en</Original>
</Amend>
<Amend>Tarkistus		<NumAm>6</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 b kappale (uusi)</Article>
	

	Komission teksti
	Tarkistus

	
	(12 b)	Kobolttia käytetään esimerkiksi akkualalla ja monilla muilla aloilla, jotka ovat strategisesti tärkeitä Euroopan vihreän kehityksen ohjelmassa ja unionin ilmastolaissa asetettujen tavoitteiden saavuttamiseksi. Teollisuuden muutosprosessin edistäminen, kiertotalouden vauhdittaminen sekä raaka-aineita koskevan kansainvälisen strategisen riippumattomuuden ylläpitäminen ja vahvistaminen ovat kaikki unionin painopisteitä.


Or. <Original>{EN}en</Original>
</Amend>
<Amend>Tarkistus		<NumAm>7</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 c kappale (uusi)</Article>
	

	Komission teksti
	Tarkistus

	
	(12 c)	Koboltin ja sen epäorgaanisten yhdisteiden haitallisten ominaisuuksien vuoksi on ehdottomasti tarpeen välttää kobolttia käsittelevien yritysten siirtämistä kolmansiin maihin, joiden työturvallisuus- ja työterveysmääräykset ovat väljempiä.


Or. <Original>{EN}en</Original>
</Amend>
<Amend>Tarkistus		<NumAm>8</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 d kappale (uusi)</Article>
	

	Komission teksti
	Tarkistus

	
	(12 d)	Joitakin tämän direktiivin soveltamisalaan kuuluvia aineita, muun muassa kobolttia, pidetään olennaisina unionin strategisen riippumattomuuden turvaamisen ja keskeisten teollisuuden arvoketjujen häiriönsietokyvyn varmistamisen kannalta. Niin kauan kuin näille aineille ei ole sopivia vaihtoehtoja, komission olisi arvioitava niiden käytön jatkamisesta aiheutuvia sosioekonomisia hyötyjä suhteessa asianomaisten alojen työntekijöille aiheutuviin riskeihin. Koska geopoliittiset realiteetit ja niiden mahdolliset vaikutukset toimitusketjuihin ja strategisiin riippuvuuksiin muuttuvat jatkuvasti, näitä arviointeja olisi tarkasteltava uudelleen säännöllisin väliajoin. Komission olisi näiden arviointien perusteella ja työmarkkinaosapuolia kuultuaan harkittava nykyisiin tai uusiin raja-arvoihin tehtäviä kohdennettuja ja rajoitettuja poikkeuksia yksinomaan sellaiselle toiminnalle, jossa tällainen käyttö on edelleen välttämätöntä unionin strategisten etujen kannalta.


Or. <Original>{EN}en</Original>
</Amend>
<Amend>Tarkistus		<NumAm>9</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 e kappale (uusi)</Article>
	

	Komission teksti
	Tarkistus

	
	(12 e)	Koko unionin kattavat tiedot työperäisistä terveysongelmista, jotka johtuvat altistumisesta koboltille ja sen epäorgaanisille yhdisteille, polysyklisille aromaattisille hiilivedyille, isopreenille ja 1,4-dioksaanille, ovat usein epäluotettavia tai riittämättömiä tai puuttuvat kokonaan. Komission olisi laadittava ohjeita ja suosituksia jäsenvaltioiden tiedonkeruuta varten raportointi- ja altistusrekistereiden parantamiseksi.


Or. <Original>{EN}en</Original>
</Amend>
<Amend>Tarkistus		<NumAm>10</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 f kappale (uusi)</Article>
	

	Komission teksti
	Tarkistus

	
	(12 f)	Tässä direktiivissä vahvistettuja raja-arvoja olisi seurattava säännöllisesti ja tarkistettava ehdottomasti vähintään viiden vuoden välein tietämyksen ja tekniikan kehityksen perusteella sen varmistamiseksi, että ne ovat jatkuvasti yhdenmukaisia asetuksen (EY) N:o 1907/2006 sekä sosiaalisen, taloudellisen ja teknisen kehityksen kanssa.


Or. <Original>{EN}en</Original>
</Amend>
<Amend>Tarkistus		<NumAm>11</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 g kappale (uusi)</Article>
	

	Komission teksti
	Tarkistus

	
	(12 g)	Työntekijät altistuvat työpaikalla usein erilaisten vaarallisten aineiden yhdistelmille, mikä voi lisätä riskejä ja aiheuttaa haitallisia terveysvaikutuksia. Jos on kyse altistumisesta sellaisten aineiden yhdistelmälle, joilla on sama vaikutustapa tai joiden vaikutus kohdistuu samoihin soluihin tai kudoksiin, niiden mahdollisten raja-arvojen täytäntöönpanoa on tarpeen mukauttaa yhteisvaikutusten huomioon ottamiseksi.


Or. <Original>{EN}en</Original>
</Amend>
<Amend>Tarkistus		<NumAm>12</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 h kappale (uusi)</Article>
	

	Komission teksti
	Tarkistus

	
	(12 h)	Direktiivin 2004/37/EY soveltamisalaa laajennettiin Euroopan parlamentin ja neuvoston direktiivillä (EU) 2022/4311 a niin, että se kattaa myös lisääntymiselle vaaralliset aineet, mukaan lukien elohopea ja kaksiarvoiset epäorgaaniset elohopeayhdisteet, jotka lisättiin direktiivin 2004/37/EY liitteeseen III. Koska kaikkia kaksiarvoisia epäorgaanisia elohopeayhdisteitä ei voida luokitella lisääntymiselle vaarallisiksi aineiksi, on tarpeellista selventää, että raja-arvoa sovelletaan ainoastaan elohopeaan ja niihin kaksiarvoisiin epäorgaanisiin elohopeayhdisteisiin, jotka kuuluvat direktiivin 2004/37/EY soveltamisalaan. Ilmaisu ”elohopea ja kaksiarvoiset epäorgaaniset elohopeayhdisteet, myös elohopeaoksidi ja elohopeakloridi (mitattu elohopeana)” olisi sen vuoksi korvattava ilmaisulla ”elohopea ja kaksiarvoiset epäorgaaniset elohopeayhdisteet, jotka kuuluvat direktiivin 2004/37/EY soveltamisalaan (elohopeana mitattuna)”.

	
	_____________________

	
	1 a Euroopan parlamentin ja neuvoston direktiivi (EU) 2022/431, annettu 9 päivänä maaliskuuta 2022, työntekijöiden suojelemisesta syöpäsairauden vaaraa aiheuttaville tekijöille tai perimän muutoksia aiheuttaville aineille altistumiseen työssä liittyviltä vaaroilta annetun direktiivin 2004/37/EY muuttamisesta (EUVL L 88, 16.3.2022, s. 1).


Or. <Original>{EN}en</Original>
</Amend>
<Amend>Tarkistus		<NumAm>13</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 i kappale (uusi)</Article>
	

	Komission teksti
	Tarkistus

	
	(12 i)	Isopreeni täyttää asetuksen (EY) N:o 1272/2008 mukaiset syöpää aiheuttavan aineen (kategoria 1B) luokituskriteerit, joten se on direktiivissä 2004/37/EY tarkoitettu syöpää aiheuttava aine. Sen vuoksi on käytettävissä olevien tietojen, myös tieteellisten ja teknisten tietojen, mukaan lukien riskinarviointikomitean 12 ja työturvallisuuden ja työterveyden neuvoa-antavan komitean lausunnot, perusteella aiheellista vahvistaa pitkäaikaisen työperäisen altistumisen raja-arvoksi 8,5 mg/m3 (3 ppm).


Or. <Original>{EN}en</Original>
</Amend>
<Amend>Tarkistus		<NumAm>14</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 j kappale (uusi)</Article>
	

	Komission teksti
	Tarkistus

	
	(12 j)	Palopelastajat ja pelastushenkilöstö ovat työssään vaarassa altistua syöpää aiheuttaville, perimän muutoksia aiheuttaville ja lisääntymiselle vaarallisille aineille. Maailman terveysjärjestö on luokitellut palopelastajien työperäisen altistumisen syöpää aiheuttavaksi. Palopelastajien työperäiseen altistumiseen kuuluu useita vaaratekijöitä, jotka aiheutuvat tulipaloista sekä muista tapahtumista kuin tulipaloista. Sen vuoksi on tärkeää, että palopelastajien, vapaaehtoiset palopelastajat mukaan lukien, ja pelastushenkilöstön työnantajat arvioivat direktiivin 2004/37/EY mukaisesti syöpää aiheuttaville, perimän muutoksia aiheuttaville ja lisääntymiselle vaarallisille aineille altistumisen riskin ja toteuttavat tarvittavat toimenpiteet kyseisten työntekijöiden terveyden ja turvallisuuden suojelemiseksi.


Or. <Original>{EN}en</Original>
</Amend>
<Amend>Tarkistus		<NumAm>15</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 k kappale (uusi)</Article>
	

	Komission teksti
	Tarkistus

	
	(12 k)	Työntekijöiden olisi saatava riittävää ja asianmukaista koulutusta, jos he altistuvat tai voivat altistua syöpää aiheuttaville aineille, perimän muutoksia aiheuttaville aineille tai lisääntymiselle vaarallisille aineille, myös sellaisille, joita on tietyissä vaarallisissa lääkkeissä. Koulutusta, jota työnantaja on velvollinen antamaan direktiivin 2004/37/EY 11 artiklan nojalla, olisi mukautettava uusien tai muuttuneiden vaarojen huomioimiseksi, erityisesti kun työntekijät altistuvat uusille tai useille erilaisille syöpää aiheuttaville aineille, perimän muutoksia aiheuttaville aineille tai lisääntymiselle vaarallisille aineille, myös vaarallisiin lääkkeisiin sisältyville, tai kun työhön liittyvissä olosuhteissa tapahtuu muutos.


Or. <Original>{EN}en</Original>
</Amend>
<Amend>Tarkistus		<NumAm>16</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 l kappale (uusi)</Article>
	

	Komission teksti
	Tarkistus

	
	(12 l)	Työterveys- ja -turvallisuustutkimuksessa ei edelleenkään oteta riittävästi huomioon sukupuolisidonnaisia eroja altistumismalleissa, fysiologisessa alttiudessa ja terveysvaikutuksissa etenkään kemiallisten riskien osalta. Komission olisi sen vuoksi sisällytettävä sukupuoliulottuvuus järjestelmällisesti tämän direktiivin tulevien tarkistusten arviointeihin.


Or. <Original>{EN}en</Original>
</Amend>
<Amend>Tarkistus		<NumAm>17</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – -1 alakohta (uusi)</Article>
<DocAmend2>Direktiivi 2004/37/EY</DocAmend2>
<Article2>2 artikla – 1 kohta – a alakohta – ii alakohta</Article2>
	

	Nykyinen teksti
	Tarkistus

	
	(-1)	Korvataan 2 artiklan a alakohdan ii alakohta seuraavasti:

	 ii) tämän direktiivin liitteessä I tarkoitettua ainetta, seosta tai prosessia taikka kyseisessä liitteessä tarkoitetussa prosessissa vapautuvaa ainetta tai seosta;
	”ii) tämän direktiivin liitteessä I tarkoitettua ainetta, seosta tai prosessia taikka kyseisessä liitteessä tarkoitetussa prosessissa vapautuvaa ainetta tai seosta, joka on lisätty kyseisessä liitteessä vahvistettuun luetteloon syöpää aiheuttavien vaikutustensa vuoksi;”;


Or. <Original>{EN}en</Original>
</Amend>
<Amend>Tarkistus		<NumAm>18</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – -1 a alakohta (uusi)</Article>
<DocAmend2>Direktiivi 2004/37/EY</DocAmend2>
<Article2>2 artikla – 1 kohta – b alakohta – ii alakohta</Article2>
	

	Nykyinen teksti
	Tarkistus

	
	-1 a)	Korvataan 2 artiklan b alakohdan ii alakohta seuraavasti:

	ii) tämän direktiivin liitteessä I tarkoitettua ainetta, seosta tai prosessia taikka kyseisessä liitteessä tarkoitetussa prosessissa vapautuvaa ainetta tai seosta;
	”ii) tämän direktiivin liitteessä I tarkoitettua ainetta, seosta tai prosessia taikka kyseisessä liitteessä tarkoitetussa prosessissa vapautuvaa ainetta tai seosta, joka on lisätty kyseisessä liitteessä vahvistettuun luetteloon syöpää aiheuttavien vaikutustensa vuoksi;”;


Or. <Original>{EN}en</Original>
</Amend>
<Amend>Tarkistus		<NumAm>19</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – -1 b alakohta (uusi)</Article>
<DocAmend2>Direktiivi 2004/37/EY</DocAmend2>
<Article2>2 artikla – 1 kohta – b a alakohta</Article2>
	

	Nykyinen teksti
	Tarkistus

	
	-1 b)	Korvataan 2 artiklan b a alakohta seuraavasti:

	b a)	’lisääntymiselle vaarallisella aineella’ ainetta tai seosta, joka täyttää asetuksen (EY) N:o 1272/2008 liitteessä I vahvistetut lisääntymiselle vaarallisen aineen (kategoria 1A tai 1B) luokituskriteerit;

	”b a)	’lisääntymiselle vaarallisella aineella’

	
	i)	ainetta tai seosta, joka täyttää asetuksen (EY) N:o 1272/2008 liitteessä I vahvistetut lisääntymiselle vaarallisen aineen (kategoria 1A tai 1B) luokituskriteerit;

	
	ii)	tämän direktiivin liitteessä I tarkoitettua ainetta, seosta tai prosessia taikka kyseisessä liitteessä tarkoitetussa prosessissa vapautuvaa ainetta tai seosta, joka on lisätty kyseisessä liitteessä vahvistettuun luetteloon lisääntymiselle vaarallisten vaikutustensa vuoksi;”;


Or. <Original>{EN}en</Original>
</Amend>
<Amend>Tarkistus		<NumAm>20</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – -1 c alakohta (uusi)</Article>
<DocAmend2>Direktiivi 2004/37/EY</DocAmend2>
<Article2>10 artikla – 2 a kohta (uusi)</Article2>
	

	Komission teksti
	Tarkistus

	
	-1 c)	Lisätään 10 artiklaan kohta seuraavasti:

	
	”2 a.	Työntekijöillä on oikeus kohtuullisiin ja säännöllisiin taukoihin, kun he käyttävät suojavarusteita.”;


Or. <Original>{EN}en</Original>
</Amend>
<Amend>Tarkistus		<NumAm>21</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – -1 d alakohta (uusi)</Article>
<DocAmend2>Direktiivi 2004/37/EY</DocAmend2>
<Article2>18 a artikla – 7 kohta</Article2>
	

	Nykyinen teksti
	Tarkistus

	
	-1 d)	Korvataan 18 a artiklan 7 alakohta seuraavasti:

	7.	Komissio ehdottaa tarvittaessa raja-arvoa koboltille ja epäorgaanisille kobolttiyhdisteille viimeistään 31 päivänä joulukuuta 2024 ottaen huomioon tieteellisen tiedon uusimman kehityksen sekä asiaankuuluvia sidosryhmiä asianmukaisesti kuultuaan.
	”7.	Komissio arvioi koboltin ja epäorgaanisten kobolttiyhdisteiden raja-arvoa ... päivään ...kuuta ... [neljän vuoden kuluttua tämän muutosdirektiivin voimaantulopäivästä] mennessä ottaen huomioon tieteellisen tiedon uusimman kehityksen tekemällä uuden vaikutustenarvioinnin, jossa otetaan huomioon muuttuvat geopoliittiset realiteetit ja unionin strateginen riippumattomuus ja säilytetään samalla mahdollisimman korkeatasoinen suoja altistuville työntekijöille. Komissio esittää tarvittaessa lainsäädäntöehdotuksen kyseisen raja-arvon alentamiseksi kuultuaan asiaankuuluvia sidosryhmiä, työmarkkinaosapuolet mukaan lukien.”;


Or. <Original>{EN}en</Original>
(https://eur-lex.europa.eu/legal-content/FI/TXT/?uri=CELEX%3A02004L0037-20240408)
</Amend>
<Amend>Tarkistus		<NumAm>22</NumAm>
<DocAmend>Ehdotus direktiiviksi</DocAmend>
<Article>Liite – 1 kohta – -1 alakohta (uusi)</Article>
<DocAmend2>Direktiivi 2004/37/EY</DocAmend2>
<Article2>Liite I – otsikko</Article2>
	

	Nykyinen teksti
	Tarkistus

	
	(-1)	Korvataan liitteen I otsikko seuraavasti:

	Aineiden, seosten ja prosessien luettelo (2 artiklan a alakohdan ii alakohta ja b alakohdan ii alakohta)
	”Aineiden, seosten ja prosessien luettelo (2 artiklan a alakohdan ii alakohta, b alakohdan ii alakohta ja b a alakohdan ii alakohta)”


Or. <Original>{EN}en</Original>
</Amend>
<Amend>Tarkistus		<NumAm>23</NumAm>
<DocAmend>Ehdotus direktiiviksi</DocAmend>
<Article>Liite – 1 kohta – 1 alakohta</Article>
<DocAmend2>Direktiivi 2004/37/EY</DocAmend2>
<Article2>Liite I – 9 kohta</Article2>
	

	Komission teksti
	Tarkistus

	9.	Työ, johon liittyy altistuminen hitsausprosesseista peräisin oleville huuruille, jotka sisältävät aineita, jotka täyttävät asetuksen (EY) N:o 1272/2008 liitteessä I vahvistetut syöpää aiheuttavien, perimän muutoksia aiheuttavien tai lisääntymiselle vaarallisten aineiden tai seosten kategoriaan 1A tai 1B luokitusta koskevat kriteerit1.
	9.	Työ, johon liittyy altistuminen hitsausprosesseista peräisin oleville ja muista prosesseista samalla tavalla syntyville huuruille, jotka sisältävät aineita, jotka täyttävät asetuksen (EY) N:o 1272/2008 liitteessä I vahvistetut syöpää aiheuttavan, perimän muutoksia aiheuttavan tai lisääntymiselle vaarallisen aineen (kategoria 1A tai 1B) luokituskriteerit1.

	__________________
	__________________

	1 Altistuminen ei saa ylittää syöpää aiheuttavalle aineelle, perimän muutoksia aiheuttavalle aineelle tai lisääntymiselle vaaralliselle aineelle liitteessä III vahvistettua raja-arvoa, kun kyseisiä aineita vapautuu hitsausprosessin aikana.
	1 Altistuminen ei saa ylittää syöpää aiheuttavalle aineelle, perimän muutoksia aiheuttavalle aineelle tai lisääntymiselle vaaralliselle aineelle liitteessä III vahvistettua raja-arvoa, kun kyseisiä aineita vapautuu hitsausprosessin aikana.


Or. <Original>{EN}en</Original>
</Amend>
<Amend>Tarkistus		<NumAm>24</NumAm>
<DocAmend>Ehdotus direktiiviksi</DocAmend>
<Article>Liite – 1 kohta – 2 alakohta – c alakohta</Article>
<DocAmend2>Direktiivi 2004/37/EY</DocAmend2>
<Article2>Liite III – A osa – taulukko – rivi 1</Article2>
	

	Komission teksti

	
	
	
	Raja-arvot
	
	

	
	
	
	8 tuntia (3)
	Lyhytaikainen (4)
	
	

	Aineen nimi
	EY-nro (1)
	CAS-nro (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Huomautus
	Siirtymä-toimenpiteet

	Koboltti ja epäorgaani-set koboltti-yhdisteet
	
	
	0,01(11)
0,0025(9)
	
	–
	–
	–
	–
	Ihon ja hengitys-teiden herkistymi-nen(13)
	Raja-arvo 0,02 (11) ja 0,0042(9) ... päivään ...kuuta … [Julkaisu-toimisto: kuusi vuotta muutos-direktiivin voimaan-tulo-päivästä]

	(9)	Keuhkorakkuloihin päätyvä osuus.

	(11)	Hengittyvä osuus.

	

	Tarkistus

	Aineen nimi
	EY-nro (1)
	CAS-nro (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Huomautus
	Siirtymä-toimenpiteet

	Koboltti ja epäorgaani-set koboltti-yhdisteet
	
	
	0,02(16 b)
0,0042(16 a)
	
	–
	–
	–
	–
	Ihon ja hengitys-teiden herkisty-minen(13)
	Poistetaan.

	(16 a)	Keuhkorakkuloihin päätyvä osuus, kobolttina mitattuna.

	(16 b)	Hengittyvä osuus, kobolttina mitattuna.


Or. <Original>{EN}en</Original>
</Amend>
<Amend>Tarkistus		<NumAm>25</NumAm>
<DocAmend>Ehdotus direktiiviksi</DocAmend>
<Article>Liite – 1 kohta – 2 alakohta – c alakohta</Article>
<DocAmend2>Direktiivi 2004/37/EY</DocAmend2>
<Article2>Liite III – A kohta – taulukko – rivi 42 a (uusi)</Article2>
	

	Komission teksti

	

	

	Tarkistus

	Aineen nimi
	EY-nro (1)
	CAS-nro (2)
	mg/m3 (5)
	ppm (6)
	f/ml (7)
	mg/m3
	ppm
	f/ml
	Huomautus
	Siirtymä-toimenpiteet

	Isopreeni
	201-143-3
	78-79-5
	8,5
	3
	–
	–
	–
	–
	
	


Or. <Original>{EN}en</Original>
</Amend>
<Amend>Tarkistus		<NumAm>26</NumAm>
<DocAmend>Ehdotus direktiiviksi</DocAmend>
<Article>Liite – 1 kohta – 3 alakohta</Article>
<DocAmend2>Direktiivi 2004/37/EY</DocAmend2>
<Article2>Liite III a</Article2>
	

	Komission teksti
	Tarkistus

	2.	Sitova biologinen raja-arvo on 45 mg HEAA* virtsassa / g kreatiniinia.”
	Sitova biologinen raja-arvo on 45 mg HEAA* virtsassa / g kreatiniinia altistumisen tai vuoron lopussa mitattuna.”


Or. <Original>{EN}en</Original>
</Amend></RepeatBlock-Amend>

[bookmark: _Toc218667174]PERUSTELUT
Työperäinen altistuminen vaarallisille aineille on edelleen yksi suurimmista työntekijöiden terveyteen kohdistuvista riskeistä Euroopan unionissa. EU:ssa ilmenee vuosittain noin 120 000 työperäistä syöpätapausta, jotka johtuvat altistumisesta syöpäsairauden vaaraa aiheuttaville tekijöille työssä ja johtavat vuosittain noin 80 000 kuolemaan. Syöpää aiheuttavia aineita ja perimän muutoksia aiheuttavia aineita koskevaa direktiiviä on tarkistettu viidesti sen jälkeen, kun se ensimmäisen kerran hyväksyttiin vuonna 2004, ja sen piiriin kuuluu nyt 28 syöpää aiheuttavaa ainetta. Tällä tarkistuksella tuetaan EU:n syöväntorjuntasuunnitelmaa ja työterveyttä ja -turvallisuutta koskevaa EU:n strategiakehystä 2021–2027, jonka Vision Zero -lähestymistavan tavoitteena on poistaa työperäiset kuolemantapaukset.

Direktiivin 2004/37/EY kuudennessa tarkistuksessa suojelua laajennetaan miljoonille työntekijöille eri aloilla, kuten valmistusteollisuudessa, rakennusalalla, terveydenhuollossa, pelastustoiminnassa, jätehuollossa ja kiertotaloudessa. 

Direktiivissä 2004/37/EY on vahva monivaiheisen sekä näyttöön ja kuulemiseen perustuvan lainsäädäntömenettelyn perinne. On erittäin tärkeää, että tarkistetut raja-arvot perustuvat tieteelliseen arviointiin ja työturvallisuuden ja työterveyden neuvoa-antavan komitean lausuntoon. Neuvoa-antava komitea koostuu jäsenvaltioiden ja työmarkkinaosapuolten edustajista. Se arvioi tieteellistä ja sosioekonomista näyttöä.

Tässä esitetty kanta perustuu neuvoa-antavan komitean lausuntoon. Siihen sisältyy sitovien työperäisen altistuksen raja-arvojen (OEL-arvojen) käyttöönotto koboltille ja epäorgaanisille kobolttiyhdisteille, polysyklisille aromaattisille hiilivedyille (PAH-yhdisteille), isopreenille ja 1,4-dioksaanille, joille annetut kansalliset raja-arvot vaihtelivat suuresti tai puuttuivat kokonaan. Direktiivin soveltamisalaan kuuluviin prosesseihin olisi sisällytettävä myös hitsaushuurut, jos ne sisältävät CMR-aineita, kuten kromia tai nikkeliä. Tällöin työnantajien olisi otettava käyttöön suojatoimenpiteitä hitsauksen yhteydessä.

Kobolttia ja vastaavia aineita käytetään monilla aloilla, jotka ovat strategisesti tärkeitä Euroopan vihreän kehityksen ohjelmassa ja EU:n ilmastolaissa asetettujen tavoitteiden saavuttamiseksi. Ne ovat ratkaisevan tärkeitä teollisuuden muutosprosessin kannalta keskeisillä aloilla, kuten akkualalla ja kehittyneessä valmistuksessa. Kansainvälisen strategisen riippumattomuuden parantaminen raaka-aineiden osalta on yksi Euroopan unionin painopisteistä. Lisäksi on selvää, että on vältettävä koboltin jalostustoimintojen siirtämistä EU:n ulkopuolisiin maihin, joissa työturvallisuusnormit ovat heikommat.

Koska geopoliittinen tilanne ja sen mahdolliset vaikutukset toimitusketjuihin ja strategisiin riippuvuuksiin muuttuvat nopeasti, komission olisi arvioitava kobolttia ja vastaavia aineita säännöllisesti uudelleen. Näiden arviointien pohjalta ja työmarkkinaosapuolia ja jäsenvaltioita kuullen komission olisi harkittava kohdennettujen ja rajoitettujen poikkeusten käyttöönottoa nykyisissä tai uusissa työperäisen altistumisen raja-arvoissa. Tällaiset poikkeukset on rajoitettava tiukasti toimintaan, jossa nämä aineet ovat edelleen olennaisia unionin strategisten etujen kannalta, ja työntekijöiden suojelun on oltava aina etusijalla.

Palopelastajat ja muu pelastushenkilöstö altistuvat erityisen paljon syöpää aiheuttavien, perimän muutoksia aiheuttavien ja lisääntymiselle vaarallisten aineiden monimutkaisille seoksille. WHO luokittelee nykyään palopelastajien työssä kokeman altistuksen syöpää aiheuttavaksi. Siksi tarvitaan erityisiä riskinarviointeja, asianmukaisia suojatoimenpiteitä ja näiden korkeassa riskissä olevien työntekijöiden lääketieteellistä täsmävalvontaa.
Altistumisesta koboltin, polysyklisten aromaattisten hiilivetyjen, isopreenin ja 1,4-dioksaanin kaltaisille aineille on edelleen saatavilla vain vähän luotettavaa, koko EU:n kattavaa tietoa. Komission olisi laadittava ohjeita ja suosituksia kansallisen tiedonkeruun ja altistusrekistereiden parantamiseksi. Parannetuilla EU:n ohjeilla on tarkoitus myös tukea työsuojelutarkastajia ja yrityksiä, erityisesti pk-yrityksiä ja mikroyrityksiä, direktiivin tehokkaassa soveltamisessa. Niihin sisältyvät hitsaushuuruja ja vastaavia altistusprosesseja koskevat ohjeet, jotka perustuvat olemassa oleviin välineisiin, kuten SLIC:n vuonna 2018 antamiin ohjeisiin, ja joilla varmistetaan, että seuranta perustuu näyttöön ja täytäntöönpano on johdonmukaista.

Tehokas täytäntöönpano edellyttää vahvaa työmarkkinaosapuolten vuoropuhelua. Työmarkkinaosapuolet ovat välttämättömiä riskien tunnistamisessa, käytännössä toimivien ennaltaehkäisevien toimenpiteiden suunnittelussa ja realistisen soveltamisen varmistamisessa eri aloilla. Pk-yritysten ja mikroyritysten taloudelliset ja tekniset valmiudet ovat usein rajalliset. Siksi velvoitteiden on pysyttävä sellaisina, että nämä yritykset kykenevät täyttämään ne. Jäsenvaltioiden olisi arvioitava hallinnollisia vaikutuksia ja tarjottava kohdennettua tukea vaarantamatta kaikkien työntekijöiden yhtäläistä suojelua. Esittelijä on sisällyttänyt mietintöön työntekijöiden selkeän oikeuden pitää suojavarusteita käyttäessään kohtuullisia ja säännöllisiä taukoja, mikä edistää sekä turvallisuutta että hyvinvointia. 

Työterveys- ja -turvallisuustutkimuksessa ei edelleenkään oteta riittävästi huomioon sukupuolisidonnaisia eroja altistumismalleissa, fysiologisessa vasteessa ja terveysvaikutuksissa. Sen vuoksi sukupuolinäkökulma on tulevissa arvioinneissa otettava järjestelmällisesti huomioon.

Koulutusvaatimukset ovat ratkaisevan tärkeitä sen varmistamiseksi, että työntekijät saavat selkeää ja ajantasaista tietoa aina uusien riskien ilmetessä, mukaan lukien useiden vaarallisten aineiden tai vaarallisten lääkkeiden käsittely. Tällä toimintamallilla varmistetaan, että koulutus liittyy suoraan työntekijöiden suorittamiin tehtäviin ja kohtaamiin riskeihin.

Tämä tarkistus edesauttaa ratkaisevalla tavalla työperäisten syöpien ja muiden pitkäaikaisten terveysvaikutusten ehkäisemistä kaikkialla Euroopan unionissa. Sillä vahvistetaan tieteellistä luotettavuutta, oikeusvarmuutta ja työntekijöiden suojelua suuririskisillä aloilla ja tuetaan samalla Euroopan teollisuuden häiriönsietokykyä ja strategista riippumattomuutta. Sillä varmistetaan, että pk-yrityksiä tuetaan sääntöjen soveltamisessa samalla kun kaikkia työntekijöitä suojellaan yhtäläisesti. Tällä tarkistuksella vahvistetaan ennen kaikkea sitä perusperiaatetta, että jokaisella työntekijällä Euroopan unionissa on oikeus turvalliseen, terveelliseen ja kestävään työympäristöön.

